**Chen Qiushi** (forenklet kinesisk: 陈秋实; tradisjonell kinesisk: 陳秋實; pinyin: **Chén Qiūshí**; født 19. september 1985 i prefekturet Daxing'anling i provinsen Heilongjiang i Kina) er en kinesisk advokat, aktivist og borgerjournalist som ble kjent for sin førstehånds dekning av demonstrasjonene i Hongkong i 2019 og koronaviruspandemien i 2019–2020.

Liv og virke
------------

### Bakgrunn

Chen Qiushi studerte rettsvitenskap ved Heilongjianguniversitet. Deretter begynte han å arbeide ved et advokatfirma i Beijing.

### Journalistikk

#### Hongkong-protestene

Chen postet onlinevideoer som beskrev protestene i Hongkong mot den foreslåtte utvisningsloven i 2019, der han kritiserte myndighetene for å karakterisere de protesterende som voldelige. Noen dager etter at videoene var blitt spredt ble han tatt i forvaring av Beijings myndigheter, som slettet hans Sina Weibo-konto og videoene der. Før den ble slettet hadde hans Sina Weibo-konto fått 740.000 følgere.

#### Koronavirusutbruddet i Wuhan

Etter å ha blitt blokkert fra kinesiske sosiale medier for sine Hongkong-reportasjer gikk Chen over til Youtube og Twitter og fortsatte der som før. Etter at han fikk vite om koronavirusutbruddet reiste han til Hankou i Wuhan, den 23. eller 24. januar 2020. Der intervjuet han folk og besøkte forskjellige sykehus, og også det da enda ikke ferdigbygde Huoshenshan-sykehuset. Ifølge Chen var legene overarbeidet og det var utilstrekkelig med medisinsk utstyr, men prisene på varer var stabile. Chen publiserte en video den 30. januar som viste trengselen på sykehus i Wuhan, med mange korridorpasienter. Chen sa: 

«Jeg er redd. Foran meg er sykdom. Bak meg er Kinas rettslige og administrative velde. Men så lenge jeg er i live vil jeg fortelle hva jeg har sett og hva jeg har hørt. Jeg er ikke redd for å dø. Hvorfor skulle jeg være redd for deg, kommunistparti?» (Chen Qiushi, 30. januar 2020)[]
I begynnelsen av februar 2020 hadde han med sin dekning av koronavirusutbruddet fått 430.000 YouTube-abonnenter og 246.000 twitterfølgere. Chens tilhengere beskyldte den kinesiske regjering for sensur om sykdommen og dens utvikling. Ifølge *The Guardian* ble mange pro-Chen-kommentarer slettet fra Sina Weibo. Én tilhenger siterte Stephen Chow: «Kill me and ten thousand other versions of me will come out.»

Chen forsvant den 6. februar 2020. Hans venner var ikke i stand til å kontakte ham etter kl 19.00 kinesisk tid den dagen. Den 7. februar fikk familie og venner melding fra myndighetene om at var blitt tatt i forvaring. De hevdet at årsaken var at han måtte i karantene.

Amnesty Internationals Patrick Poon sa en uke etter at det uvisst om Chen (og en annen borgerjournalist, Fang Bin) var blitt arrestert eller satt i «tvungen karantene». En Human Rights Watch-representant sa at «den autoritære kinesiske regjeringen har en historikk med å trakassere og ta i forvaring borgere som spredte sannheten eller kritiserte myndighetene i krisetider, som under sars i 2003, jordskjelvet i Wenchuan i 2008, togkollisjonen i Wenzhou i 2011 og de kjemiske eksplosjonene i Tianjin i 2015.»

Referanser
----------

1. ↑   RFI website, «曾赴港记录反修例示威运动 大陆律师陈秋实被限制出境», arkiveringsdato 14. februar 2020, arkiv-URL archive.ph, verkets språk mandarin, besøkt 5. mars 2020[Hentet fra Wikidata]
2. ↑   YouTube, «陈秋实», verkets språk mandarin, besøkt 5. mars 2020[Hentet fra Wikidata]
3. ↑   «陈秋实：一个不想当记者的演说家不是好律师», verkets språk forenklet kinesisk, besøkt 5. mars 2020[Hentet fra Wikidata]
4. ↑   YouTube, «陈秋实», arkiv-URL web.archive.org, besøkt 5. mars 2020[Hentet fra Wikidata]
5. ↑   Twitter, arkiv-URL web.archive.org[Hentet fra Wikidata]
6. ↑   liaoning.nen.com.cn, arkiv-URL archive.ph[Hentet fra Wikidata]
7. ↑   Bloomberg News, «Citizen Journalist Covering Virus Outbreak From Wuhan Goes Missing», arkiv-URL archive.ph, utgitt 7. februar 2020, besøkt 5. mars 2020[Hentet fra Wikidata]
8. 1 2  «"我是演说家"东北小伙陈秋实讲《大东北》解密"你瞅啥"». *辽沈晚报* **(kinesisk)**. 22. oktober 2014. Arkivert fra originalen 4. september 2019. Besøkt 8. februar 2020.  «Arkivert kopi». Arkivert fra originalen 4. september 2019. Besøkt 7. mars 2020.
9. ↑  Gan, Nectar (16. oktober 2019). «Chinese lawyer Chen Qiushi, censured over Hong Kong social media posts, vows to keep speaking out». *South China Morning Post*. Arkivert fra originalen 10. februar 2020. Besøkt 8. februar 2020.
10. 1 2 3  Kuo, Lily; Yang, Lillian (10. februar 2020). «Coronavirus: journalist missing in Wuhan as anger towards Chinese authorities grows». *The Guardian*. Arkivert fra originalen 10. februar 2020. Besøkt 10. februar 2020.
11. 1 2  Li, Jane (6. februar 2020). «Wuhan virus: Chinese citizen journalist reports from quarantine zone». *Quartz*. Besøkt 8. februar 2020.
12. ↑  «He spoke out about the Wuhan virus. Now his family and friends fear he's been silenced». *CNN*. 9. februar 2020. Besøkt 10. februar 2020.
13. ↑  Chen, Lulu Yilun (7. februar 2020). «Citizen Journalist Covering Virus Outbreak From Wuhan Goes Missing». *Bloomberg*. Arkivert fra originalen 7. februar 2020. Besøkt 8. februar 2020.
14. ↑  «Citizen journalist covering coronavirus forcibly quarantined by government in Wuhan, say friends». *CNN*. 8. februar 2020. Besøkt 9. februar 2020.
15. 1 2  «Why have two reporters in Wuhan disappeared?». *BBC News*. 14. februar 2020. Besøkt 29. februar 2020.

Eksterne lenker
---------------

* chenqiushi404 Chen Qiushi på Twitter
* Chen Qiushi på YouTube